ספר יהושוע
פרק ד': חציית נהר הירדן המשך
כתבו תאריך וכותרת.
1. קראו את פרק ד' בספר יהושוע.
העתיקו את הסיכום למחברת.

שתים עשרה אבנים לזכרון (א-ט)
כבר בפרק הקודם, לפני מעבר הירדן, ה' ציווה את יהושע לבחור שנים עשר אנשים, איש מכל שבט וכעת ה' מבהיר ליהושע מה עליהם לעשות: כל אחד מהם צריך ליטול אבן מהירדן, לקחת אותה איתו ולשים במקום שבו ישנו.  האבנים מיועדות לזיכרון של נס מעבר הירדן לעולם.  מלבד שתים עשרה האבנים האלו, יהושע הקים בתוך הירדן שתים עשרה אבנים נוספות.
סיום מעבר הירדן (י-יד)
פסקה זו מתארת את סיום מעבר הירדן. עד שכל העם עברו את הירדן, הכוהנים עמדו בתוך הירדן. הכתוב מציין שגם בני גד ראובן וחצי המנשה עברו את הירדן עם העם, לאור ההבטחה שלהם לצאת למלחמה בארץ. בעקבות מעבר הירדן, מתקיימת הבטחת ה' ליהושע: שכל עם ישראל יראה את ייחודו של יהושוע כפי שהיה משה. 
סיכום (טו-כד)
[bookmark: _GoBack]לאחר שבני ישראל עברו את הירדן, הכוהנים יכולים לנתק את כפות רגליהם מהירדן. כשהם עושים זאת, מיד מי הירדן שבים למקומם. יהושע לוקח את שתים עשרה האבנים שאספו נציגי השבטים ומקים אותן בגלגל ושוב הוא מזכיר שתפקיד האבנים האלה הוא לזכרון: שכולם יראו, יידעו ויזכרו את כוח של ה' ורק הוא יכול לעצור את זרימת מי הירדן. 
2. מטלת סיכום באתר אופק. מטלה עם ציון.
